
Cuvânt înainte 


Respectarea drepturilor la viaţă, protecţie şi dezvoltare ale oricărui copil 
constituie o prioritate permanentă pentru Salvaţi Copiii. 


Prin proiectul Fiecare Copil Contează, ne propunem să sprijinim acele familii 
care întâmpină greutăți pentru a-şi putea creşte copiii sănătoşi şi a se bucura de 
zâmbetele acestora. 


Fiecare copil contează — acesta este mesajul pe care vrem să îl transmitem 
pentru că, mai presus de toate, este vorba despre dreptul copilului la viaţă. Îngrijirea 
sarcinii, consultul medical periodic, toate acestea pot face diferenţa în viaţa unui 
nou-născut. Speranța de viaţă creşte dacă naşterea este supravegheată medical si 
adusă la termen şi scade drastic atunci când copilul, neîngrijit corespunzător în 
perioada intra-uterină, se naşte înainte de termen. 


Printre cauzele directe care conduc la naşterile înainte de termen se numără 
lipsa educaţiei medicale a mamei, absenţa consultului medical periodic din perioada 
sarcinei, aproape jumătate dintre femeile care nasc prematur nebeneficiind de 
consultații prenatale sistematice. 


Ce urmărim prin acest proiect? O campanie națională în cadrul căreia să se 

realizeze : 

e Creşterea nivelului de conştientizare în rândul femeilor însărcinate privind 
importanța controalelor medicale pre-natale şi post-natale precum şi a 
controalelor medicale periodice pentru nou-născut; 

+ Educarea femeilor însărcinate şi a mamelor cu privire la creşterea, îngrijirea 
şi necesităţile nou-născutului şi a copilului cu vârstă până în 5 ani; 

+ Informarea şi sensibilizarea principalilor actori sociali cu privire la rolul 
şi influenţa lor în scăderea mortalității şi morbiditâtii nou-născutului şi a 
copilului 0-5 ani; 

e Dezvoltarea unor măsuri de intervenţie ale autorităţilor centrale şi locale 
pentru scăderea mortalităţii infantile. 


Având în vedere deschiderea pentru colaborare a Ministerul Sănătăţii, a 
Directiilor de Sănătate Publică din Braşov, Caraş-Severin, Dâmboviţa şi Vrancea, 
ajutorul medicilor şi asistentilor medicali, cărora de aducem multumiri pentru 
implicarea in proiect, suntem siguri că putem diminua riscul îmbolnăvirilor severe 
pentru copiii 0-5 ani şi contribui la creşterea nivelului de instruire al părinților. 

Adresám, de asemenea, multumiri companiei GlaxoSmithKlein, unicul 
finantator al proiectului, fárá sprijinul cáreia derularea lui nu ar fi fost posibilá. 


Multumiri datorám şi doamnei doctor Teodora Ciolompea, domnului 
dr. Mihai Gafencu, realizatorii acestui Ghid ca si doamnei psiholog Diana 
Stánculeanu, pentru sfaturile de suflet adresate mámicilor. 


Venirea pe lume a unui copil aduce bucurie dar si responsabilitate in orice 
familie. Sperám ca aceste câteva sfaturi sá fie utile pentru a creşte un copil sánátos 
şi fericit. 


Gabriela Alexandrescu, 
Preşedinte Executiv 
Salvati Copiii 

Introducere 


În primiitreiani de viaţă ființa umană învaţă jumătate din ceea ce va învăţa în tot 
restul vieţii sale. Copilul achiziționează în această perioadă acele comportamente 
fundamentale care îl vor ajuta treptat să îşi construiască autonomia: merge singur, 
vorbeşte singur, doarme şi reuşeşte, chiar dacă stângaci, să mănânce singur. Este 
o perioadă magică de dezvoltare, urmată de înflorirea imaginaţiei, a coordonării 
fizice, a nuantârii limbajului, a auto-controlului şi interesului pentru joc, muzică, 
mişcare, desen şi poveşti. 


Copiii încep să înțeleagă mai multe despre emoţiile lor si ale celor din jur, 
îşi dau seama de ceea ce ne face plăcere şi devin dornici să ne ajute. Învață să 
se concentreze şi să asculte, să respecte reguli şi instrucţiuni din ce în ce mai 
complexe. Devin capabili să spună ceea ce cred şi simt. 


Pe măsură ce copiii se dezvoltă, putem retrage treptat controlul asupra 
comportamentelor lor deoarece ei îşi amintesc instrucțiuni şi reguli şi devin 
capabili să anticipeze consecinţele a ceea ce fac și spun. În aceşti primi ani de 
viaţă copiii devin mai disciplinati, învaţă să respecte reguli şi să se comporte 
adecvat contextelor sociale în care se află, chiar şi atunci când nu este un adult in 
preajma lor, care să le spună ce să facă sau să le atragă atenţia atunci când greşesc. 
De asemenea, micuţii învaţă să atragă atenţia prin comportamente plăcute, cum 
ar fi să salute şi să se prezinte, să ceară voie sau să spună „îmi pare rău”. 


Devin din ce în ce mai autonomi în activităţile de zi cu zi, cum ar fi îmbrăcatul 
şi dezbrăcatul, strângerea jucăriilor şi curăţenia în cameră, legatul şireturilor şi 
spălatul pe dinţi etc. Sunt interesaţi de imagini, poveşti, cărți şi învaţă pentru 
prima dată cum să deschidă o carte şi să o ţină corect cu mânutele lor; le plac 
jocurile care îi provoacă, cum ar fi un puzzle nou, le place să deseneze, să coloreze 
şi să modeleze plastilina. Le place să se joace „de-a orice”, să sară şi să se zbenguie 
iar energia lor pare inepuizabilă. 


Li se dezvoltă imaginaţia şi simţul umorului şi se încheagă primele elemente 
de identitate personală: cum îi cheamă, câţi ani au, unde stau, care este jucăria 
preferată, prăjitura preferată, câţi prieteni au la grădiniță şi pe cine iubesc ei cel 
mai mult. 

Învață să construiască primele relaţii de prietenie şi se implică în jocuri complexe 
care presupun reguli, aşteptarea rândului, impârtitul jucăriilor sau imitarea celor 
din jur. 

Ani mai târziu multi pârinti se gândesc la aceastâ perioadâ ca la cea mai 
minunată din multele petrecute alături de copiii lor - sunt martori la minunea 
prin care personalitatea copilului lor se conturează de la o zi la alta, într-un ritm 
ce nu va fi întrecut în nicio altă perioadă din viața noastră de adulti. 


Inevitabil, apar şi provocări în acest proces complex de a ne ajuta copiii să 
îşi realizeze potenţialul pe deplin, să pună bazele pregătirii pentru şcoală, să îşi 
însuşească şi acele comportamente care nu sunt uşor de învăţat. Tot ce putem 
face ca adulti, este să reflectăm, să învăţăm, să fim blânzi dar fermi şi consecventi, 
atenți şi iubitori, să avem grijă şi de noi şi de relaţiile noastre şi, cel mai important, 
să ne bucurăm de copiii noştri. Doar o dată-n viaţă au cinci ani. 


Diana Stănculeanu 
Psiholog, Salvaţi Copiii 

Cum vă pregătiţi să deveniți mame 


Primii pași 

Este recomandat să se efectueze un set de analize cu 2-3 luni înainte de a 
rămâne însărcinată. Dacă sarcina este programată, acestea pot descoperi anumite 
boli, cel mai des infecţii. În general, există o listă de analize pe care le fac toate 
femeile gravide. Dar, dacă suferiti 
de boli cronice, sarcini anterioare 
care s-au încheiat cu avort spontan, 
dacă nu ati mai născut şi aveţi 
peste 30 de ani sau dacă în timpul 
sarcinii apar complicaţii, lista de 
analize va fi completată de medic. 

Întrerupeti utilizarea contra- 
ceptivelor hormonale cu 2-3 luni 
înainte de a vă hotări să faceţi un 
copil. 


Prevenirea infecțiilor 


Unele dintre cele mai frecvente focare infecțioase se găsesc la nivelul dinţilor. 
Mergeţi la un control stomatologic. Retineti, dinții sunt mai sănătoşi dacă mâncaţi 
alimente bogate în calciu şi dacă respectaţi o igienă corespunzatoare a dinților. 

Programati-vâ la Centrul de planificare familială cel mai apropiat, în vederea 
obținerii recomandărilor specifice. Medicii din astfel de centre se ocupă nu 
numai cu probleme legate de boli ereditare şi infertilitate, dar şi de examinarea 
şi îndrumarea viitorilor părinți. Atenţie specială au cuplurile ce prezintă infecţii 
cronice. Infectiile depistate vor fi tratate înainte de graviditate şi astfel veți fi 
sigure că sunteţi pregătite fizic să aveţi o sarcină normală. 

İntrebati medicul dumneavoastră şi de alte teste ce pot descoperi boli genetice 
sau malformații. 

Femeile care doresc să rămână gravide, trebuie să se ferească de creşterea unor 
animale în casă, în special pisici, care pot transmite boli ce vor afecta gravida, 
conducând chiar la pierderea sarcinii. Pentru diagnosticarea acestora este nevoie 
de analize de sânge facute înainte de graviditate sau în timpul ei. 

Evitaţi contactul cu persoanele bolnave de gripă, hepatită acută tip A, varicelă 
şi rubeolă deoarece dacă vă infectați la începutul perioadei de graviditate, pot 
aparea complicaţii ale sarcinii. 

Alimentatia corectă a mamei 


Un regim alimentar echilibrat, înainte şi în timpul sarcinii, îmbunătăţeşte 
sănătatea mamei. Alimentatia corectă este foarte importantă si pentru copil. 
În scopul naşterii unui copil sănătos, femeia trebuie să mănânce cât mai variat. 
Consumând multe fructe şi legume, produse lactate, carne şi ouă, veţi asigura 
organismului vitaminele şi proteinele necesare. 

Este recomandat să limitați consumul de cafea, ciocolată, ceai negru şi alcool 
precum şi să renuntati la produse ce conţin conservanti. 

La sfatul medicului luaţi supliment de acid folic. Lipsa acidului folic in 
organism la femeile gravide are un efect negativ asupra dezvoltării intrauterine a 
copilului şi a formării sistemului nervos. Este important să se consume alimente 
bogate în acid folic, care se găseşte în varză, fasole, mazăre verde, spanac, 
portocale, grepfruit, salată verde, roşii, morcovi, nuci, peşte, conopidă. 

Foarte multe femei gravide suferă de anemie, în principal din cauza lipsei de 
fier. Deficitul de fier în timpul sarcinii provoacă sângerare, sensibilitate crescută 
la infecții, creşte riscul ca nou-nâscutii să fie mici şi cu creştere mai dificilă. 
Alimente bogate în fier sunt: carnea roşie şi ficatul, ouăle, spanacul, nucile, etc. 

Consumati alimente bogate în calciu! Acest lucru este extrem de important 
în timpul sarcinii, pentru formarea oaselor şi a dinţilor copilului. Cantități mari 
de calciu se găsesc în produsele lactate. În hrana femeilor gravide trebuie să fie 
prezente brânza proaspătă, laptele degresat, iaurtul şi smântâna. Dacă este necesar, 
medicul dumneavoastră vă va prescrie suplimente cu calciu uşor de asimilat de 
organism. Nu depăşiţi 2-3 felii de pâine pe zi. 

Utilizati în mâncare doar sare iodată. Organismul gravidei are nevoie de iod. 
Deficiența de iod în timpul sarcinii poate duce la avort spontan, poate afecta in mod 
negativ dezvoltarea creierului copiilor, fapt care poate modifica inteligenţa lor în viitor. 


Controlati-và greutatea 


Controlul greutăţii trebuie urmărit atât înainte, cât şi în timpul sarcinii cu 
menţiunea că sarcina va aduce cu ea câteva kilograme în plus, ideal ar fi cam 
12 kg. Dacă înainte de a râmâne însărcinată ati fost mai plinutâ este bine să 
renuntati la câteva kilograme. 


Evitaţi tot ce este toxic 


Tigâri. Dacă sunteți fumătoare şi doriţi să aveţi copii sau sunteţi în primul 
trimestru de sarcină, este cazul să renuntati imediat la fumat. Fumatul afectează 
negativ dezvoltarea sarcinii. Chiar şi simpla inhalare a fumului de ţigară (fumatul 
pasiv) poate avea consecinţe negative asupra fătului — naştere prematură, greutate 

mică la naștere, etc. 

Alcool. Alcoolul intră în organismul copilului prin placentă. Consumul de alcool, 
chiar şi în doze mici, poate duce la avort spontan, naştere prematură, malformații!!! 
greutate mică la naştere, probleme de auz şi chiar unele urmări mai grave. 

Droguri, medicamente. Nu luaţi nici un medicament fără permisiunea 
medicului dumneavoastră. Copilul devine dependent de drogurile luate de 
mamă. În plus, utilizarea lor poate provoca naștere prematură, convulsii ale nou- 
născutului, retard mental, sensibilitate crescută la infecţii. Unele medicamente 
pot cauza malformații congenitale. 

Produse chimice, radiaţii. Protejati-vâ de factorii de mediu dăunători: 
radiaţii, gaze otravitoare. Evitaţi şederea în camere sau în clădiri proaspăt 
reparate sau unde sunt stocate benzină, petrol, acetonă, pesticide şi alte substanţe 
toxice. Atentionati personalul medical de faptul ca sunteţi gravidă atunci când vă 
recomandă efectuarea unei radiografii, sau, dacă aveţi nevoie de anestezie locală 
în timpul unei vizite la dentist. 


Sfaturi pentru femeile însărcinate 


Primul trimestru de sarcină 


Orice femeie însărcinată trebuie să fie în 
evidența medicului de familie. 

La prima consultatie prenatalá când veți fi 
luată în evidenţă de medicul dumneavoastră 
de familie, acesta vă va da o trimitere la 
specialistul ginecolog şi trimitere pentru 
efectuarea unor investigaţii. În mod obișnuit, 
în primul trimestru sunt necesare următoarele 
analize, pe care vă sfátuim să le faceți: 

e Hemoleucograma completă, unele 

analize biochimice şi teste de coagulare 

e Grupa sanguina şi Rh-ul; în cazul in 

care femeia are Rh negativ şi bărbatul 
Rh pozitiv, este necesar să se efectueze 
dozare de anticorpi la intervale de timp 
recomandate de medicul specialist 

e Testare HIV 

e Testare VDRL (sifilis) 
* Teste pentru depistarea hepatitei B si C 
e Examen citologic Babeş-Papanicolau, examen de secreție vaginalá 
» Sumar de urină şi uroculturá 
e Ecografie de trimestrul I, efectuată între 11-14 săptămâni de sarcină; asociată 
cu măsurarea unor hormoni în sarcină poate depista un risc crescut de 
anomalii cromozomiale la anumite gravide (sindrom Down, Edwards) 
e Pot fi efectuate analize de sânge pentru depistarea unor infecții, cu risc de 
avort spontan sau de transmitere la făt. 
La prima consultatie ginecologul măsoară şi greutatea pacientei şi tensiunea 
arterială. Controlul se va face o singură dată pe lună, în cazul în care nu apar 
complicaţii în timpul sarcinii. 


Al 2-lea trimestru de sarcină 


În cel de-al doilea trimestru, gravida trebuie să continue consultatiile la 
medicul ginecolog. 

În perioada de 16-18 săptămâni de sarcină, ginecologul poate recomanda 
efectuarea aşa numitului triplu test, care depistează anomaliile cromozomiale. 

În perioada 20-22 săptămâni de sarcină se recomandă efectuarea ecografiei 
care evidenţiază dezvoltarea fătului, localizarea şi gradul de maturitate a 
placentei, cantitatea de lichid amniotic. Este perioada optimă pentru depistarea 
eventualelor malformații. 

Se repetă o parte din analizele de sânge. Este cunoscut faptul că sarcina 
predispune la anemie; dacă aceasta apare, trebuie diagnosticată la timp şi tratată. 

La fiecare consultatie, medicul ginecolog va evalua greutatea gravidei, va 
măsura tensiunea arterială, va asculta bătăile inimii copilului. 


Al 3-lea trimestru de sarcină 


De la 7-8 luni de sarcină controlul la medicul ginecolog trebuie să fie o dată la 
2 săptămâni, iar în luna a 9-a o dată pe săptămână. 

Medicul dumneavoastră va urmări tensiunea arterială, greutatea, poziția şi 
înălțimea uterului, evaluarea bătăilor inimii copilului. 

Gravida va repeta o parte din analizele de sânge şi de urină, precum şi 
examenul de secreție vaginalâ. 

Între 30-32 săptămâni de sarcină se recomandă efectuarea ecografiei de trimestrul 
III, care evaluează dezvoltarea fetală, greutatea, funcția inimii fetale, localizarea 
definitivă a placentei şi gradul de maturitate, cantitatea de lichid amniotic. 

Nasterea 


Este un eveniment care trebuie pregátit cu grijá. Discutá clar cu medicul táu 
toate aspectele legate de spitalizare, modalitatea de a naşte (natural, cu anestezie 
epiduralá sau prin cezarianá), cântâreşte bine toate argumentele şi ia o decizie 
informatá. Pregâteşte din timp intr-o geantá de voiaj lucrurile de care vei avea 
nevoie la spital si actul táu de 
identitate. Colaboreazá cu medicul 
sau moaşa care te asistá la naştere 
pe toatá perioada pentru ca sá ai 
o nastere cát mai ugoará si fárá 
complicaţii. Respectá indicaţiile 
referitoare la repaus, mers, 
respiratiile ample de relaxare şi 
colaborează în momentul când ți se 
cere să impingi ca să ajuţi la ieşirea 
copilului atunci când colul uterin a 
atins dilatatia completă. 


Lăuzia 


După naştere te vei afla în continuare în îngrijirea şi supravegherea medicului cu 
care ai născut. Dacă naşterea a decurs fără probleme, iar atât mama cât şi bebeluşul 
nu au probleme de sănătate, vei putea părăsi maternitatea după 3 — 4 zile. 


Lohiile 


Reprezintă scurgeri vaginale de sânge ce apar după naştere. Iniţial, în primele 
2-3 zile sunt în cantitate mai mare, asemănătoare cu o menstruatie. Ulterior 
devin tot mai reduse, se transformă într-un lichid transparent şi se opresc după 
aproximativ 4 săptămâni. 


Durerile abdominale 


Se simt ca nişte contractii şi se datorează involutiei uterine. Imediat după 
naştere fundul uterului se plasează la nivelul buricului, iar întreg uterul cântăreşte 
1000 g. Ulterior lungimea uterului scade cu aproximativ 1 — 1,5 cm în fiecare zi, 
pentru ca la sfârşitul perioadei de lâuzie să cântărească 100g. 

Disconfortul la urinat 


Poate persista 4-5 zile dupá naştere. Dupá o naştere normalá láuza trebuie sá 
urineze dupá aproximativ 4 ore. 


Constipatia si hemoroizii 


De obicei, primul scaun apare la 24 — 48 de ore. Constipatia poate fi evitată 
printr-un regim alimentar conținând multe lichide, fructe, legume şi cereale; se 
pot administra şi purgative la indicatia medicului. Hemoroizii aparuti în sarcină 
va pot supăra si in lăuzie. Aplicati o pungă cu gheaţă sau creme conţinând 
substanţe antiinflamatoare şi analgezice dacă sunt recomandate de medic. 


Variatii ale greutății corporale 


În primele două săptămâni după naştere veţi slăbi uneori până la 8 — 10 kg. 
Dintre acestea aproape 5 kg veţi pierde chiar la naştere o dată cu extragerea fătului 
şi involutia uterină. Este foarte important să nu vă grăbiţi să slâbiti folosind diverse 
regimuri şi să vă alimentati corespunzator, în special dacă alăptaţi (nevoile de 
energie sunt mai mari). Lăuza care a născut pe cale naturală se poate alimenta la 
1 - 3 ore după naştere. 


Furia laptelui 


Poate apărea înaintea instalării lactatiei, caracterizându-se prin febră şi 
fenomene inflamatorii la nivelul sânilor (sânii cresc în volum, sunt dureroşi la 
atingere). Poate dura 3 - 4 zile şi poate necesita administrarea unor medicamente 
prescrise de medic. 

Se pot aplica compese reci şi se va scade cantitatea de lichide băute zilnic. 

Se pot uneori întâlni şi modificări ale comportamentului mamei, agitație, 
nervozitate! 


Semne de alarmă 


În mod normal după naştere nu ar trebui să aveţi probleme de sănătate de nici 
un fel. Totuşi, este absolut necesar să consultați medicul cât mai repede posibil 
dacă aveţi: 

e febră peste 38 grade Celsius; 

e scurgere vaginală urât mirositoare; 

e dureri abdominale severe; 

e respirație rapidă sau greoaie; 

e durere sau disconfort la urinat; 

+ semne de inflamație la nivelul sânilor (durere, roşeatâ); 

e dureri mari, intense de orice fel; 

e scurgeri la nivelul locului tăieturii, după operaţie cezarianá; 


Reaparitia menstruației 


Menstruatia reapare cel mai devreme la 4 - 5 săptămâni, la femeile care nu 
alăptează, însă ovulatia se poate instala chiar mai devreme, existând riscul să se 
producă o nouă sarcină. La femeile care alăptează menstruatia se reia cel mai adesea 
la aproximativ 20 de săptămâni de la naştere, uneori numai după ce încetează să 
alâpteze. Cu toate acestea, alăptarea nu este un mijoc anticonceptional sigur şi 
pentru a evita o nouă sarcină prea apropiată sunt necesare măsuri contraceptive. 

Reluarea activitații sexuale 

Repausul sexual este recomandat pe durata lăuziei, permițând refacerea şi 
revenirea la normal a organelor genitale, respectiv pentru o perioadă de 6 - 8 
săptămâni. După această perioadă, contactul sexual este permis. 


Aspecte normale ale evoluţiei nou-născutului 
pe care este necesar să le cunoască mama când 
aduce copilul acasă 


Iată în continuare la ce ar trebui să te 
aştepţi în primele săptămâni de viaţă ale 
nou-născutului: 


Capul deformat 


În timpul naşterii capul nou-născutului 
este sub presiune, ieşind primul prin canalul 
pelvian, şi de aceea poate să apară cu o formă 
diferită pe care o va păstra câteva zile, după 
care va reveni. De asemenea, pe părțile 
laterale ale capului, uni sau bilateral, se pot 
forma nişte umflături, prin spargerea unor 
vase de sânge între os şi piele (nu afectează 
creierul), iar dispariţia lor are loc in 1 - 2 
săptămâni. Nu constituie o stare alarmantă 
şi nu necesită tratament, decât după această | 

perioadă. Tot ce trebuie să faci este ca în timpul manevrelor de îngrijire a sugarului 
să eviti să lovesti aceste umfláturi. 


Scăderea fiziologică în greutate 


În primele 4 - 5 zile după naştere copilul scade în greutate, în medie, cu 6% 
(între 3 — 10%) din greutatea avută la naştere. Aceasta scădere este normală. 
După 4 - 5 zile, când copilul primeşte mai multă hrană, începe să ia în greutate, 
în medie, 25 - 30 g pe zi, dar nu regulat, urmând ca in 10 — 15 zile să ajungă la 
greutatea de la naştere. Dacă după această perioadă greutatea nu se recuperează, 
cere sfatul medicului pentru că cel mic poate fi subalimentat sau bolnav. 


İcterul fiziologic 


Apare în a doua - a treia zi de la naştere şi se manifestă prin coloratia gălbuie 
a pielii şi mucoaselor (albul ochilor) lucru datorat insuficientei degradări a 
pigmentilor biliari la nivelul ficatului. Nu este o boală şi dispare de la sine in 
maximum 10 - 15 zile, însă atunci când coloratia ictericá nu dispare în trei 
săptămâni, trebuie anunţat medicul, pentru că icterul poate prevesti o boală. 


Criza genitală 


Aceasta apare în a treia — a patra zi de la naştere şi se manifestă prin umflarea 
glandelor mamare, uneori cu înroşirea şi scurgerea unui lichid albicios. La fetiţe, 
între a treia şi a şaptea zi pot să apară sângerări în regiunea genitală, fapt ce se 
datorează trecerii de hormoni din sângele mamei în corpul copilului. Aceste 
modificări se vor reduce de la sine (însă pot dura, în unele cazuri, chiar câteva 
săptămâni) şi nu necesită tratament. 


Sebumul și descuamarea fiziologică 


La naştere pielea copilului este acoperită cu un strat grasos numit sebum, care 
se va reabsorbi în primele 2 - 3 zile. Este bine să nu fie înlăturat prin ştergere 
sau spălare întrucât constituie un strat protector al pielii. La 2 - 3 zile după 
naştere, pielea bebeluşului devine mai uscată şi apare o descuamatie fină, uneori 
mai accentuată, posibil în fâşii, care nu are nimic patologic însă poate să crească 
riscul pentru infecțiile pielii. Ce trebuie să faci în acest caz, este să iei măsuri de 
igienă privind folosirea îmbrăcămintei, spălatul mâinilor şi curăţenia mediului 
înconjurator, iar local poti tampona pielea cu infuzie de muşetel. 

Scaunele 


În intestinul nou-născutului se află încă din viaţa intrauterină o substanţă, 
formată din celule descuamate din piele, bilă, substanțe grase, secretii ale 
intestinului. Primul scaun se elimină în primele ore de la naştere. Acest scaun are 
culoarea galben-maronie, este dens şi lipicios şi se va elimina încă 2 - 3 zile de la 
naştere, până când copilul îşi formează scaunele numite -de lapte. În continuare, 
scaunele copilului alimentat la sân se vor schimba iar numărul lor va fi de la 2 la 
6 - 7 pe zi, uneori chiar după fiecare supt. Dacă alte semne nu arată o suferință a 
celui mic, se va continua alimentaţia la sân. 


Ce complicații ale buricului pot apărea 


Afectiunile inflamatorii (posibil cu puroi) locale apar uneori pentru că buricul 
se menţine umed. 

La nivelul rănii poate apare o scurgere purulentă sau un lichid seros, o 
infiltratie solidificatâ, înroşirea zonei din jurul ombilicului. Într-o asemenea 
situaţie, cicatrizarea se face foarte lent, fiind de dorit ca nou-născutul să se afle în 
permanenţă sub observaţie medicală. 

Tratamentul constă de obicei din aplicaţii locale, tamponári cu soluţii 
antiseptice (hipermanganat de potasiu, apă oxigenată, soluţie de betadină). 

După ce restul cordonului ombilical a căzut (5-10 zile), se remarcă la nivelul 
buricului, un orificiu din care se elimina o secretie de culoare roșiatică. 

Dacă plaga ombilicală întârzie să se cicatrizeze şi supurează tot timpul, se 
impune consultarea de urgenţă a copilului de către un medic chirurg. 


Noţiuni elementare despre alăptare, 
alimentația naturală la sân și intarcare 


Modificările sânilor după naștere 


De la începutul sarcinii şi până la intârcare (adică oprirea laptelui supt de la 
sân), sânii trec prin tot felul de schimbări, pregătindu-se pentru rolul cel mai 
important, alăptatul. 

e sânii devin mai mai plini, mai grei 

e sunt mai sensibili 

e încep să se observe venele de sânge de sub piele pentru cá vine mai mult 

sânge înspre sâni 


GHID DE CREŞTERE ŞI DEZVOLTARE A COPILULUI - 0-5 ANI 


mameloanele sunt mai mari şi mai “ieşite în afără” 
pe suprafaţa aureolelor (zonele din jurul sfârcului) se observă mici umflături. 


Pregătirea sânilor pentru alăptare 


Pregătirea sânului pentru alăptare se începe din timpul sarcinii. Formarea 
mamelonului se exersează prin mângâiere uşoară a aureolei mamare timp de 
5-10 minute pe zi, sau şi mai bine, la duş, prin plasarea jetului de apă caldutâ 
direct pe mamelon, prin mişcări circulare. 


Avantajele alăptării 


Alimentarea bebeluşului cu lapte 
matern constituie singura modalitate 
de a-i furniza tot ce este necesar 
pentru o dezvoltare şi o creştere 
sănătoasă mai ales în primele 6 luni 
de viaţă. 

Laptele matern are următoarele 
avantaje: 


este alimentul perfect adaptat 
nevoilor de creștere şi dezvol- 
tare ale copilului în primele | 
6 luni de viață prin componentele nutritive adaptate cantitativ si calitativ 
nevoilor și posibilităților de digestie ale acestuia. 

previne deficitul de vitamine şi minerale la nou-născut, deoarece aceste 
elemente se absorb mai bine din laptele matern; 

reduce riscul de rahitism, anemie, alergii şi diabet; 

protejează copilul de infecţii respiratorii şi ale urechilor, precum şi de 
infecţii digestive (diaree); 

reduce colicile abdominale; 


Pentru mămică, avantajele alăptării sunt: 


creează o legătură emoţională strânsă între mamă şi copil; 

reduce sângerările uterine după naştere, prin stimularea contractiilor uterine; 
reduce riscul de cancer mamar şi ovarian. 

avantaj economic şi e mai comod (nu necesită echipament special) 


Se recomandă ca iniţierea suptului să se facă în prima jumătate de oră după naştere. 
Nu vă ingrijorati dacă nu aveţi lapte imediat după naştere! 

Lactatia se instalează la 2 - 5 zile după 
naştere şi cantitatea creşte progresiv. Secretia 
lactatâ se întreține prin evacuarea periodică 
a sânilor prin supt. 

După naștere, pentru prevenirea iritárii 
sânului, se poziţionează corect copilul la sân, 
aşa încât să cuprindă cu gurita nu numai 
mamelonul ci şi aureola mamară. 

Este indicat, ca femeia care alăptează, 
să-şi facă toaleta sânului mai rar, şi de prefe- 
rintâ fără săpun, sau utilizând un săpun fără 
parfum; de asemenea, este de evitat utilizarea 
deodorantelor sau parfumurilor la nivelul 


sub-bratului şi pieptului. 

În cazul în care apar iritatii sau fisuri la 
nivelul sânului în urma alăptării, cel mai bun 
“medicament” este laptele mamei; se unge sânul 


cu lapte şi se lasă să se usuce prin expunere naturală la aer (lăsarea sânilor descoperiți 

o scurtă perioadă de timp); curând, iritatia va dispare. Se pot folosi unguente speciale 

care ajută la vindecarea acestor fisuri, întreabă medicul curant despre acestea. 
Pentru alăptare este bine să respecţi câteva reguli : 


Sânul trebuie să fie foarte curat. Pentru aceasta se spală cu apă sau se şterg 
sfârcurile şi aureolele cu un tampon îmbibat cu ceai de muşetel . 

Pe parcursul alăptării poate apărea oboseala sau amorteala. De aceea, 
poziţia de alăptare trebuie să fie cât mai comodă (aşezată într-un fotoliu 
sau culcată pe o parte pe pat). 

Pentru alăptare, copilul trebuie ridicat la nivelul sânului, el va deschide 
gura şi va întoarce capul către sfârc. Acum sfârcul trebuie introdus în gura 
bebeluşului, deasupra limbii. El va începe instictiv să sugă. După 15 minute 
e bine să schimbi sânul, deoarece astfel sânii sunt stimulati să secrete lapte 
în mod egal. E bine să obişnuieşti copilul să sugă la ambii sâni deoarece 
laptele acumulat poate genera abcesul la sân. Atenţie la poziţia de supt — 
întrebaţi medicul sau asistenta! 

Schimbarea sânului se va face fără bruscarea bebeluşului. 

După alăptare, curatâ mameloanele (se evită folosirea săpunului sau 
spirtului pe sân) şi lasâ-le să se usuce singure câteva minute. 

Bebeluşul trebuie alăptat atunci când are nevoie, nu mai rar, dar nici mai 
des deoarece va dezvolta reacţii de respingere a sânului. Numărul normal 
de alăptări zilnice se încadrează în intervalul 8-12/zi. 

+ Pentru succesul aláptárii este foarte important ca mama să fie cát se poate 
de odihnită. Astfel ocupațiile cele mai multe vor fi preluate de tată sau de 
ceilalți membri ai familiei. 


Se îngăduie suplimentarea alimentaţiei la sân cu ceai în câteva situații: 

În stările febrile in care se elimină multă apă din organism şi micuţii au nevoie 
de hidratare eficientă, când sugarul este sănătos dar constipat şi poate beneficia 
datorită sporirii cantităţii de lichide care ajută la înmuierea scaunului. 


Ceaiurile în alimentaţia copilului 


Întotdeauna se recomandă atenţie pentru a nu înlocui mesele de lapte cu ceai, 
micuţii devenind rapid subnutriti în acest fel. Dintre cele mai folosite plante în 
alimentaţia sugarului amintim feniculul, chimenul, anasonul. Sunt şi anumite 
contraindicatii în privinţa folosirii ceaiurilor la copii: ceaiul negru şi cel verde 
care hiperexcită sistemul nervos al copiilor. Rezultatul va consta în instalarea 
agitatiei. Tot nerecomandat este şi ceaiul de tei care, sub vârsta de 5 ani, produce 
un efect sedativ intens. 


Cum știi dacă copilul a primit destul lapte 


Ia în greutate 100- 200 g/sâptâmâna; urineazá de 6-7 ori / zi şi are 4-8 scaune; 
suge de aproximativ 8-12 ori pe zi, cam 10 minute la fiecare sân şi copilul este 
liniştit între supturi. 


Cum iti dai seama că nu a primit destul lapte 


Creşterea în greutate este sub 500 g./lună sau menţine greutatea mai mică 
decât la naştere peste 2 săptămâni; urinează de mai puţin de 6 ori pe zi, cu 
urina galben închis şi urât mirositoare. Sugarul plânge mult, cere des sânul şi 
prelungeşte suptul. În acest caz cere sfatul medicului. 


Intárcarea — oprirea alăptării la sân — este o despărțire emoţională, 
uneori nedureroasă şi eliberatoare în acelaşi timp. Dar intârcatul nu înseamnă 
totuşi sfârşitul intimitátii stabilite în timpul alăptatului între copil şi mamá. Este 
doar timpul în care va trebui să înlocuiţi sânul cald şi primitor cu alte căi de 
hrănire. Preferabil este ca intárcarea să nu se facă brusc, ci progresiv pe măsura 
ce alăptatul este înlocuit de mâncarea solidă (la peste 6 luni). 

Dacă obisnuiai să-ți alăptezi copilul pentru a-l linişti, găseşte alte moduri de a 
o face. Citeşte-i o poveste, cântă un cântecel sau jucati-vâ în aer liber. 

Doar tu eşti singura în măsură să stabilească data intârcârii şi nu trebuie să 
încerci să o faci înainte ca tu sau copilul să fiti pregătiți pentru asta. 

Discută cel mai bine cu medicul, moaşa sau asistenta medicală care te cunosc 
pe tine şi copilul şi iti pot da un sfat informat privind intârcarea. 


Laptele praf — formula de lapte praf 


Există situaţii în care alăptarea la sân nu 
este posibilă sau recomandabilă medical. 
Atunci se recurge la folosirea laptelui praf 
(formula de lapte praf). 


Prepararea 


Formula de lapte nu trebuie să lipsească 
niciodată din casă şi să se găsească întot- 
deauna în cantităţi suficiente. În primele 
6 luni, apa pentru prepararea formulelor 
trebuie să fie fiartă. 

Biberonul şi tetina trebuie să fie spălate şi 
sterilizate atât înainte de prima utilizare cât 
şi în continuare după fiecare alăptare (acest 
lucru este valabil şi pentru pompele pentru 
sân). Biberonul poate transmite bacterii dacă nu este foarte curat spălat înainte 
de a pregăti o nouă portie de lapte. 

Biberonul care stă mai mult de 1 oră la temperatura camerei, ca şi orice cantitate 
de lapte pe care sugarul nu o consumă, trebuie aruncate. Formulele preparate pot 
fi păstrate la frigider maxim 24 -48 ore (citiți detaliile de pe ambalaj). Biberonul 
nu trebuie introdus în cuptorul cu microunde, deoarece încălzirea este inegală şi 
poate crea unele locuri fierbinţi, ce pot produce arsuri. 

Biberonul poate fi încălzit sub jet de apă caldă, sau într-un recipient cu apă 
fierbinte, iar temperatura trebuie întotdeauna testată pe fata interioară a incheieturii 
mâinii. Niciodată nu trebuie să se instaleze un sugar ca să tragă singur din biberon 
(poate scăpa tetina ceea ce este frustrant sau se poate înneca cu laptele). 


Lipsa anticorpilor 


Anticorpii atât de importanţi din laptele matern nu se găsesc în formulele 
de lapte din comerţ. Acest lucru înseamnă că laptele artificial nu poate proteja 
sugarii împotriva infecțiilor, aşa cum face laptele matern, deci trebuie o atenţie 
sporită față de pericolul de infecții. 

Posibilitatea de aparitie a constipatiei si a gazelor 


La sugarii hrániti cu formule de lapte se observá aparitia constipatiei, dar si a 
gazelor intestinale, cu o frecventá mai mare decát la cei aláptati la sàn. 

Laptele de vacá nu este recomandat páná dupá 1 an datoritá continutului 
scázut de lactozá si mare de proteine şi sáruri minerale care suprasolicitâ 
organismul sugarului cu riscul de a-l imbolnávi. Dacă mama nu poate alápta şi 
nu există alternativa laptelui praf, laptele de vacă se va folosi în dilutii progresive 
cu adaos de zahăr şi apă de orez. Laptele de capră sau alte animale nu se poate da 
ca alternativă decât după consultarea medicului! 


Diversificarea alimentaţiei 


Diversificarea alimentaţiei este un mo- 
ment important în viaţa copilului. 

Diversificarea se poate începe între 4 şi 
6 luni, în funcţie de modul de alimentaţie: 
după 4 luni la copilul hrănit cu lapte de 
vacă (ceea ce nu se recomandă!), după 5 
luni la copilul hrănit cu lapte praf şi după 
6 luni pentru copilul hrănit la sân. 

Un copil este gata pentru diversificare 
atunci când: 

» işi poate controla câpşorul 

e işi pierde reflexul de a scuipa ce are 

in gurâ 

e poate să stea în fundulet, chiar şi cu ajutor 

e şi-a dublat greutatea de la naştere 

e îiestetot mai foame si nu pare să se sature cu lapte 

e devine curios când te vede mâncând, se uită la mâncarea ta. 


Câteva sfaturi 


e Începe cu alimente fără gluten şi cât mai naturale, fără adaos de zahăr sau sare. 

e Orice mâncare pe care i-o dai trebuie să fie un piure fin, mai degrabă 
lichid, la început. Se va folosi lingurita şi nu biberonul şi începe doar cu 
1-2 lingurite din alimentul solid nou, crescând pregresiv cantitatea. 

+ Alimentele se introduc unul câte unul. La 3-4 zile de la introducerea unui 
aliment se poate folosi încă unul. Aşa iti poti da seama la timp dacă copilul 

are o alergie alimentară şi care este mâncarea care o declanșează. Cele 
mai susceptibile de a provoca alergii sunt câpşunile şi fructele cu sâmburi 
mici (zmeura, murele, fragii, kiwi), albuşul de ou, zahărul, nucile, alunele 
(până la 3 ani sunt interzise, la fel ciocolata cu alune, untul de arahide), 
soia, fructele de mare. Până la 1 an nu se adaugă sare în mâncarea copiilor 
şi până la 3 ani doar în cantitate foarte mică. Cerealele cu gluten (griş, 
biscuiti, pâine) sunt interzise până la 6 luni datorită riscului de alergii. 
Carnea de porc este interzisă sub 3 ani, dar este permisă carnea de pui, 
curcan, vită. Nu se recomandă îndulcirea cu miere a alimentelor. 

e Odată ce ai reuşit să introduci în alimentație câteva alimente, variază 
pentru a-i asigura copilului o dietă corectă. 

e Dacă refuză un aliment, nu te da bătută. Poate fi nevoie chiar şi de 10 
încercări ca să accepte o mâncare nouă. Dacă refuză un aliment, acceptați 
refuzul cu calm şi oferiti acelaşi aliment peste câteva săptămâni. 

e Chiar dacă acceptă bucuros diversificarea, copilul trebuie să primească 
lapte de sân sau formula măcar până la un an. Ambele tipuri de lapte îi 
oferă fier, vitamine şi proteine într-o formă uşor de digerat. Alimentele 
solide nu pot înlocui cu succes nutrientii din lapte, în primul an de viață. 

e Desi este bine să obișnuieşti copilul cu o varietate mare de alimente, 
probabil că va dura ceva până când se va obişnui cu gustul şi textura 
fiecărui aliment. De obicei, tranziția de la lapte la solide începe cu cereale 
semi-lichide (amestecate cu lapte), continuă cu fructe (suc de măr, morcov) 
şi legume pasate şi se termină cu mâncare (carne, alte surse de proteine) 
tăiată în bucățele foarte mici. 

e Unii părinți aleg piureurile gata 
preparate, care se găsesc la borcan, 
la raioanele pentru copii. Nu este 
neapărat greşit, deşi piureurile 
făcute în casă sunt mai naturale. 
Important este ca atunci când 
desfaci borcanul, să pui doar o portie 
de mâncărică într-un castron. Dacă 
bagi lingurita în borcan, apoi în 
gurita copilului, apoi iar în borcan, 
nu vei mai putea folosi ce rămâne 
la o alta masă pentru că bacteriile 
provenite din guritâ vor strica 
piureul. Oricum, un borcan deschis 
de peste 2 zile trebuie aruncat. 

Nu te speria dacă mirosul şi consistenţa scaunelor se schimbă de la primele 
lingurite de mâncare solidă. Este ceva normal. În schimb, ar trebui să te îngrijoreze 
alte simptome digestive (balonare, gaze, dureri de burtică, diaree) şi cutanate 
(bubite) care pot fi semnele unei alergii alimentare 


Ingrijirea copilului la domiciliu 


Toate cele necesare pentru îngrijirea copilului la domiciliu trebuie să fie 
aranjate din timp în camera în care va sta copilul. În mod normal aici trebuie să 
aveți un pátut sau landou în care să doarmă copilul, un loc pentru infâşat şi un 
scaun comod pentru ca mama să poată alăpta. Camera unde se va afla copilul 
trebuie să fie curată și uscată. Ea trebuie să fie eliberată de obiectele care nu sunt 
necesare la momentul dat. Înainte de sosirea mamei și a nou-născutului din 
maternitate, se va face curăţenia generală a întregii locuinţe, după care se va face 
zilnic o ştergere a prafului cu o cârpă umedă. 

Camera copilului se aeriseşte, de mai multe ori pe zi, timp de 10-15 minute, 
menţinând temperatura în limitele 20-22*C, iar dacă copilul este prematur , la 
22-24*C. În timpul cald al anului, fereastra trebuie să fie permanent deschisă şi 
protejată cu plasă pentru insecte. Nu se admite fumatul în camera copilului. 

Obiectele de îngrijire sunt plasate alături de patul copilului şi acoperite cu 
un scutec de pânză curat. 


Obiectele necesare pentru îngrijirea copilului 


e apă oxigenată, alcool (70%) 

* comprese sterile 

e termometre pentru măsurarea temperaturii corporale şi a temperaturii 
apei 

e foarfece, pipete 

e săpun pentru sugari, sau soluție lichidă pentru baie, 

e vatâ, betişoare speciale de curățat în urechi, 

e prosoape, cremă pentru copii, 

e scutece şi Îmbrăcăminte curată 

* coş de plastic pentru rufele murdare şi scutecele folosite. 


Se recomandă ca toate obiectele noi să fie spălate şi fierte. Hâinutele se spală 
pe măsura necesității şi se calcă cu fierul pe ambele părți. Hainele copilului până 
la vârsta de un an se spală numai cu săpun pentru copii. 

Pâtutul copilaşului se plasează la un loc luminos şi îndepărtat de sobă sau altă 
sursă de încălzire, nu între ușă şi fereastră, pentru ca nou născutul să nu se afle 
în curent. 

Toate obiectele care vin în contact cu copilul necesită dezinfectare: pâtutul şi 
salteaua se şterg cu soluţie dezinfectată, instrumentele, sticlutele, pipetele, se fierb 
20 de minute, biberoanele de sticlă se fierb separat. 

Cel care îngrijește de nou-născut trebuie să respecte strict toate regulile de 
igienă. 

În special, o importanţă mare o are curăţenia mâinilor. Unghiile trebuie tăiate 
scurt şi să fie curate. După toaleta copilului, este necesar de a spăla mâinile cu 
săpun şi apă caldă. Pentru preîntâmpinarea răspândirii infecțiilor aerogene, se 
poartă peste gură şi nas o mască confecţionată din tifon pus în 4 straturi, dacă cel 
care îngrijeşte copilul simte că are o infecţie sau iritatie a căilor respiratorii. 

Pentru a nu avea probleme după ieşirea din maternitate, nu uita ceea ce ai învățat 
de la personalul medical privind: înfăşatul, îmbăierea şi îngrijirea zilnică a bebeluşului. 


Cum se spală nou-născutul până la căderea buricului 


Faţa, mâinile, gâtul, subtioarele şi toată zona gâtului trebuie spălate şi uscate 
cu grijă în fiecare zi. În plus, spălarea feţei si a mâinilor copilului se face ori de câte 
ori este nevoie pentru a fi curat şi a se simţi bine, precum şi spălarea şi uscarea 
zonei scutecelor după fiecare schimbat. 

Nu dezbrăca copilul deodată. Scoate-i hainele pe rând, atât cât este necesar 
pentru fiecare etapă. Spalá mai întâi fata copilului si tamponeaz-o cu blândete. 
Scoate-i pieptâraşul şi spală zona gâtului şi zona de sub braţe. Când ştergi copilul, 
acordă o mare atenţie pliurilor şi cutelor. Pune-i un pieptăraş curat şi infagá 
partea de sus a corpului într-un prosop curat. Trebuie să speli şi să stergi cu grijă 
mâinile copilului, acordând o atenție deosebită cutelor din palmă. Când este 
nevoie să-i tai unghiile, o poţi face când copilul doarme; ţine ferm mâna copilului 
şi foloseşte o forfecutâ curbă cu vârful bont. Spală partea de jos a corpului — zona 
scutecelor, începând din față. Acordă o mare atentie cutelor din zona genitală. 
Întoarce copilul cu faţa în jos şi spală fesele. Deoarece această zonă este într-un 
permanent contact cu urina şi fecalele, are nevoie de o îngrijire specială. La sfârşit 
aplică o cremă protectoare pe această zonă. 


Baia generală a copilului 


Principala diferență între metoda descrisă mai sus şi baia generală este 
faptul că, pentru baie, trebuie să dezbraci complet copilul şi să-l scufunzi în apă. 
Temperatura din cameră trebuie să fie de cel puţin 22 grade. Pune întâi apa rece 

in cáditá si amestecá bine apa rece cu cea caldá. Verificá temperatura apei cu 
cotul. Dacá ai termometru de baie, acesta trebuie sá indice 35-37 grade C. Apa 
nu trebuie sá fie mai adáncá de 10 cm. Nu lása niciodatá copilul singur in baie. 
Tine minte cá un sugar se poate ineca in numai cátiva centimetri de apá. De 
aceea verifică înainte de baie dacă ai la îndemână tot ce iti trebuie. În timpul băii 
copilului nu răspunde la telefon sau la ușă, fii atentă doar la copilul tău. 

Începe prin a spăla capul copilului, folosind un şampon special pentru 
bebeluşi. Tine copilul deasupra câditei, cu fata în sus, bine sprijinit pe braţul tău 
stâng şi sustine-i capul cu mâna. Spală, clăteşte şi sterge-i părul. Treci la spălatul 
corpului. Ai grijă să-l scufunzi în apă foarte încet şi să nu-i intre apa în urechi. 
Sprijină spatele si capul copilului, ţine-l ferm pe brat. Cu mâna liberă spală-l 
cu săpun de copii, folosind un burete sau o bucată de material, sprijinindu-l 
permanent de braţul tău . Clăteşte pielea copilului sprijinindu-l în acelaşi mod. 
Scoate copilul din apă şi şterge-l cu grijă. Trebuie să ştergi cu mare grijă zona 
cutelor de la gât, de sub braţ, aria genitală. Dacă observi roşeatâ sau inflamație, 
pune cremă pentru copii. 

Pe masură ce copilul crește şi se obişnuieşte cu baia de fiecare zi, situaţia se va 
schimba foarte mult. În loc să plângă când este pus în baie, va începe să protesteze 
când este scos din apă. Cei mai multi copii descoperă bucuria de a stropi și de a 
lovi apa, între şase săptămâni şi trei luni. Până la vârsta la care poate sta singur în 
şezut (şapte-opt luni), copilul trebuie sprijinit pe braţ pe tot parcursul băii. 


Baia după 6 luni 


După vârsta de şase luni, copilul poate deja să se bucure de libertatea pe care 
i-o oferă cada părintilor. Dar asta necesită mai multă grijă din partea ta. 

Va trebui să foloseşti un covor cauciucat de baie, făcut special să se fixeze pe 
fundul căzii; reduci astfel riscul de alunecare a copilului. La început este bine să 
nu pui prea multă apă, să nu depăşească 10 cm în adâncime. 


Dezvoltare prin învăţare 
Plimbarea 


Organismul bebeluşului tău începe să se adapteze la mediul extern încă din 
momentul naşterii. De aceea, mediul în care trăieşte este foarte important. 

Nou-născutul nu îşi poate autoregla temperatura corpului la fel ca adultul. 

De aceea trebuie să îi asiguri o temperatură ambiantă constantă de 20-22 
grade C. Aceasta este temperatura la care el se simte confortabil şi nu mai este 
nevoie să îl infofoleşti cu multe hâinute. 

Pentru plimbarea zilnicá este de preferat sá alegi locuri cu multá verdeatá, 
liniştite, departe de trafic şi de zgomote puternice. 

Dupá 10-14 zile de viatá, in functie de greutatea la nastere, copilul deja poate fi 
expus la aer. Expunerea la aer se face in mod progresiv, se incepe cu 10-15 minute si 
se creste in functie de sezon, cu durate ceva mai mari in sezoanele primavará-vará. 

Primavara este recomandabil un program de plimbare in aer liber de 2- 3 ore 
zilnic, in intervalul orar 10.00- 17.00. Vara este recomandatá plimbarea dimineata, 
cànd aerul este proaspát 

Toamna, dar si in anotimpul rece, este bine sá iegi cu cel mic in perioadele din 
zi in care temperatura este mai blándá şi sá eviti momentele in care plouá, bate 
vântul sau este ceatá. Poti scoate sugarul pentru o plimbare scurtá chiar dupá 
primele zile de acomodare dupá intoarcerea acasá. Este bine ca cel mic sá iasá la 
plimbare in fiecare zi chiar şi in zilele de iarná. De asemenea, este bine sá ceri şi 
sfatul medicului in aceastá privintá. 

Dacá greutatea bebeluşului nu depâşeşte 6 - 7 kilograme, poti sá foloseşti 
marsupiul pentru plimbári scurte. Cáldura corpului táu şi ritmul respiratiei tale il 
vor linisti si cu sigurantá cá va dormi linistit in timpul plimbárii. Pentru plimbári 
lungi insá, este de preferat cáruciorul. 

İn general este bine sá imbraci bebeluşul aşa cum te imbraci şi tu, adâugând 
încă un strat subțire de hâinute. De exemplu, dacă tie iti e bine, în casă, cu un 
tricou cu mâneca scurtâ, bebeluşul se va simti confortabil cu un tricou şi o 
salopetâ fără mânecă. Aceleaşi reguli trebuie să le respecţi si atunci când ieşiţi 
afară la plimbare. Capul bebeluşului nu trebuie acoperit când sunteți în casă, cu 
excepţia cazurilor când este ud imediat după baie şi nu l-aţi şters. Atât în casă cât 
şi când ieşiţi la plimbare, trebuie să eviti să il imbraci prea gros deoarece există 
riscul supraîncălzirii. 

De asemenea, este bine să ai grijă să eviti contactul copilului cu persoane care 
suferă de gripă sau răceală şi să contactezi medicul imediat ce observi semenele 
unei eventuale afecțiuni. 

Plimbarea copilului pe timpul iernii necesită o atenție mai mare, deoarece 
bebeluşului nu îi place să treacă de la căldura din casă la frigul de afară. Diferenţa de 
temperatură între interior și exterior este foarte importantă și trebuie să îmbrăcaţi 
copilul din cap până în picioare, totuşi nu exagerati să il imbrâcati prea gros. 

În timpul iernii este important să vă echipați bebeluşul pentru plimbare. Frigul 
afectează în primul rând extremităţile: mâinile şi picioarele sunt mai sensibile şi 
trebuie mai bine protejate. La fel şi nasul, bărbia, urechile şi obrajii care devin 
roşii la frig. 

Copilul trebuie să poarte bonetă sau căciulă şi mănuși pentru protejarea 
urechilor şi mâinilor. În timpul plimbării, alegeţi un cărucior şi acoperiţi copilul 
cu o pătură. 

Expusă la frig pielea copilului tinde să devină uscată. Înainte de a pleca la 
plimbare aplicaţi un strat de cremă pe fata copilului pentru a preveni inroşirea 
feţei de la frig şi vânt. Dacă observați cá násucul lui a început să curgă, acest 
lucru nu înseamnă neapărat că a răcit. Este doar un mecanism de protecţie al 
organismului care se declanşează atunci când e frig. Acesta începe să curgă atunci 
când se respiră pe nas, în încercarea de a încălzi aerul înainte să ajungă în plămâni. 
Acest fenomen se întâmplă şi la adulti, deci nu este un motiv de îngrijorare. 

İmbrâcati copilul cu haine confortabile (din lână). Dacă deja merge singur în 
picioare alegeți o salopetă, care este foarte comodă. 

Evitaţi să acoperiţi gura cu un fular sau o eşarfă. Aerul expirat de copil este 
umed şi devine foarte iritant pentru fata copilului. Este de preferat să alegeţi haine 
cu fermoare de plastic, cele din metal pot îngheţa şi irita pielea. 

Pentru picioare alegeţi cizme călduroase şi confortabile, care să nu fie strâmte. 
Copilul trebuie să poarte şosete din bumbac. 

Pe timpul verii , când soarele este mai puternic, vă sfătuim să urmaţi câteva 
reguli simple. İncearcati să îi feriti pielea de soare. İmbrâcati copilul cu hâinute de 
bumbac albe sau deschise la culoare. Aplicati înainte să ieşiţi din casă cremă de 
protecţie solară specială pentru copii, pe părţile expuse. Nu uitaţi însă că lumina 
soarelui trebuie evitată la orele de vârf. Capul copilului trebuie protejat cu o 
bonetâ de pânză sau şepcutâ. 

Un alt aspect de care trebuie ținut cont este faptul că bebeluşii se deshidrateazá 
mai ușor decât adulţii, de aceea este recomandat să-i dati apă foarte des pentru a-l 
menţine pe bebeluş cât mai hidratat. 


Jocuri și jucării 

Bebeluşii cu vârsta până la trei 
luni dorm cea mai mare parte a 
timpului între mese, după care 
creşte progresiv timpul când rămân 
treji. În aceste momente, dacă nu 
ne ocupăm de ei, se întristează uşor 
şi ne anunţă prin plâns că au nevoie 
de un partener de joc. Dacă nu aveţi 
timp să îl luaţi în brate și să îi vorbiti 
faceţi-l atent la altceva. Folosiţi o 
panglică colorată prinsă deasupra pâtutului de care atârnati clopoței, figurine 
mişcătoare colorate, păpuşi lavabile. Aveţi mare grijă ca acestea să nu poată fi 
inghitite, să nu rănească sau să producă accidente. În magazinele de jucării se pot 

găsi separat aşezate, jucării indicate (marcate) cu vârsta de la 0 la 1 an şi articole 
pentru întreţinerea lor. 

După ce bebelușul şi-a descoperit mâinile şi a învăţat să apuce, putem să-i 
dăm zornăitoare, cuburi care cântă, mingiute colorate. 

Pe măsură ce copilul creşte, în timpul zilei va fi pus în tarc. Se poate lărgi 
sortimentul de jucării cu mingii mai mari, cu cărți cu poze pe suport moale, din 
plastic sau pânză cauciucată. Jucăriile pot însoţi şi un alt eveniment plăcut din 
cursul zilei unui bebeluș, respectiv momentul îmbăierii. În timp ce se bălăceşte 
se joacă bucuros cu jucării cum sunt vaporaşe de plastic, diferite forme de burete, 
râtuşte şi broscute din plastic. 

Copiii care merg de-a buşilea pe podele, se joacă de-a ascunsul, pot imita vocea 
animalelor. Se uită cu plăcere la cărțile cu poze de animale care au coperti tari. 

Copilul la 1 an se bucură de jucăriile care pot imita voci de animale, care cântă 
vesel sau scot zgomote când se mişcă. Nu se recomandă folosirea premergătorului 
sau a altor asemenea dispozitive, ele ajută mama şi nu copilul ! 


Copiii între | şi 5 ani 


După ce copilul învață să meargă, are 
tendința să exploreze toată camera. În 
această perioadă sunt utile tarcurile de 
joacă sau să se despartă zona de joacă 
a copilului cu un gárdulet de plastic de 
restul camerei, pentru ca în jurul copilului 
să nu se găsească obiecte pe care să le 
poată trage peste el. 

Prizele din cameră trebuie protejate. 
Deja la vârsta aceasta este important ca 
jucăriile să aibă un loc stabilit. Copilul 
care are o cutie , coşuri sau un raft propriu 
pentru jucării, nu le va lăsa risipite. Copilul 
de doi ani care a fost invâtât de un adult 
cum să se joace, poate continua să se joace 
şi singur . Merită să încercăm să inventăm 
jocuri noi pentru el cât mai des posibil. 

Se pune întrebarea ce fel de jucării 
captează cel mai bine atenţia copilului. Aceasta depinde de personalitatea şi 
obiceiurile copilului. Se recomandă maşinutele trase de sfoară, jucăriile pentru 

construcții. Un copil crescut într-o atmosferă calmă, care are între 2 - 5 ani, se 
poate juca cu aproape toate jucăriile. Orice obiect îi cade in mână, ii stimulează 
fantezia şi începe să se joace. 

Jucării recomandate copiilor între 2-5 ani: 

e mingi de dimensiuni mai mici sau mai mari; 

e papuşi şi animale de pluș sau plastic 

» maşinutele mai mici sau mai mari; 

e jucării pentru nisip; 

e tricicletâ, apoi şi bicicletă; 

* coli de desenat, creioane colorate, cretâ, plastilină; 

e cărți cu poveşti pentru copii; 

e másute şi scáunele de plastic pentru joacă, mici tobogane de plastic. 

e jocuri de construcții (lego) 


Olita de noapte 


Nu există o vârstă anume când trebuie să înveți copilul să meargă la toaletă. 
Copiii, în general, îşi formează deprinderea necesară între 18 şi 30 de luni, dar să 
nu vă sperie dacă acest lucru începe abia pe la vârsta de 4 ani. Cu cât copilul este 
mai pregătit cu atât va fi mai uşor să înceapă. Dacă obligați în mod inutil copilul 
riscati un mare insucces. Concluzia: Arâtati copilului fiecare pas însă el trebuie să 
aleagă când şi cum îl face. 

Arâtati-vâ foarte bucuros când copilul cere la olitâ fără să îi propuneţi voi. 

Ştergeti copilul bine pentru a preveni iritarea. Nu uitaţi că pielea lor este extrem 
de sensibilă. În cazul unei iritatii, el poate să o asocieze cu olita şi să nu mai vrea să 
o folosească. Când copilul foloseşte olita de mai multe ori pe zi este pregătit pentru 
chilotei. La început îmbrăcaţi-l cu chilotei numai pentru câteva ore pe zi. Nu vá 
grăbiţi cu renunţarea la scutecul de unică folosință, mai ales pe timpul nopții. 


Dezvoltarea dinţilor de lapte 


Dentitia de lapte apare în jurul vârstei de 4-8 luni. Aceasta este compusă din 
20 de dinţi. Dintii copilului încep să se formeze încă din viaţa intrauteriná şi 
cresc constant încă de la naştere până în momentul în care aceştia încep să se 
vizualizeze (apar după vârsta de 4-6 luni). 


Ordinea apariţiei dinţilor este următoarea: 

e incisivii mediani inferiori, în jurul vârstei de 5-8 luni 

e incisivii mediani superiori, în jurul vârstei de 8-10 luni 
e incisivii laterali, 2 perechi, la 10-12 luni 

premolari, in jurul vârstei de un an 
molarii, in jurul várstei de 2 ani 
completarea dentitiei, in jurul várstei de 3 ani 


Acestia se pástreazá pânâ la vârsta de 6-7 ani, cánd dintii de lapte sunt pe ránd 
inlocuiti cu cei definitivi. 


Simptomele aparitiei dintilor de lapte 


hipersalivatie 

gingiile apar iritate, umflate si dureroase la atingere. 

iritabilitate, irascibilitate, nelinişte, schimbári comportamentale 

lipsa poftei de máncare este des intálnitá, copilul care anterior se alimenta 
corespunzator, refuzá chiar şi alimentele preferate 

insomnie, somn agitat, plàns in timpul somnului, mai ales noaptea 
subfebrilitatea 


Febra este rar asociatá cu eruptia dentará. 


Sfaturi pentru diminuarea disconfortului secundar eruptiei dintilor: 


folosirea suzetei din cauciuc ajutá la diminuare disconfortului şi previne 
introducerea in gurá a obiectelor din mediul inconjurator sau a jucáriilor 
alimentatie predominant lichidá sau cu solide pasate (ceaiuri, compoturi, 
supe, cárnitá pasatá, budinci, etc); evitarea alimentelor fierbinti sau reci 
masarea uşoarâ a gingiilor copilului poate diminua temporar durerea 
secundará eruptiei dintilor 

administrarea paracetamolului, atunci când este cazul (subfebrilitate, 
durere accentuatá). 


Folosirea suzetei şi a biberonului trebuie intreruptá inaintea várstei de 2 ani, 
pentru a evita astfel aparitia defectelor de dentitie care pot deveni ireversibile. 
Dupá ce au ieşit toti dintii se pot instala oricánd cariile dacá copilul consumá fie 
lichide indulcite (ceai cu zahár) sau dulciuri in cantitáti exagerate. Cariile apar pe 
dinti, initial ca pete inchise la culoare care evolueazá spre distrugerea progresivá 
a dintelui. 


Fiecare copil se imbolnáveste cáteodatá, ocazie in care párintii se alarmeazá. 
Cele mai multe afectiuni ale lor trec repede, uneori insá in caz de boalá severâ sau 
accidente este necesará interventia medicului. 

Semne de boalá: temperaturá mare, vomá, tuse, ochi si nas inrogite, 
comportament iritabil, refuzul mâncării şi al băuturii. Uneori copiii se rásfatá şi 
se pretind bolnavi pentru a li se da mai multă atenţie. Medicul va stabili realitatea. 

Nu dati copiilor medicamente fârâ A L. 
avizul medicului! 

Tineti medicamentele departe de copii. 

Mentineti aerul curat in camera 
copilului. Nu fumati in camera lui. 

Dati copilului sâ bea multe lichide, mai 
ales dacă au temperatură. 

Feriti copilul de posibile accidente în 
casă (arsuri, opăriri, electrocutare, otrăvire 
cu diverse substanţe), depozitând acestea 
în locuri ferite, închise sau la înălțime. 


Cu respectarea recomandărilor din acest ghid, veţi avea copii sănătoşi şi fericiți! 

